Den Vest-Sjællandske Avis, 1822-06-22
Endvidere har Hs. Majestæt, deels ved allerhøistbemeldte Resolution, deels ved en senere af 26de April d. A., fastsat blandt andre Hovedbestemmelser ogsaa denne: at det med det fornyede Jnstituts Begyndelse ikke skal beroe, indtil Academiets Bygning med alle dertil hørende Jndretninger er fuldført, og da nye fuldstændige Statuter kunne gives, men derimod den Deel af Planen, som angaaer Skolen og Skole-Eleverne, endnu i indeværende Aar iværksættes i dertil anskaffede og indrettede Jnterimsleiligheder, og imidlertid er Directionen allernaadigst bemyndiget til at bekiendtgiøre, saavel hvad der vedkommer den begyndende Skole-Jndretning, som det af den allernaadigst approberede Plan, der kan tiene til foreløbig Underretning om Jnstitutets tilkommende Form og dets Øiemed i det Hele. Thi bekiendtgiøres herved: 1. Sorøe Academie skal være et Opdragelses-Jnstitut, der ikke allene som udmærket Skole giver Underviisning i de Fundamental Kundskaber, der forberede til academiske Studier, men ogsaa som Academie aabner dem, der have fuldendt deres Cursus i bemeldte Skole, Adgang til, der paa Stedet at anvende det første Aar, efterat de have forladt Skoleunderviisningen, paa at høre academiske Forelæsninger over de philosophiske og philologiske Discipliner, som ved Universitetet i Kiøbenhavn ere foreskrevne for de fra de lærde Skoler demitterede unge Studerende, forinden de gaa over til de egentlige Embedstudier. 2. Underviisningen ved Jnstitutet i Sorøe deeler sig saaledes i tvende Hovedgrene, Skole-Underviisning og den academiske; den begynder med den første og ender med den sidste, under den første anføres de Unge til de Kundskaber, der ellers udfordres for at kunne gaae over til Universitetsstudier eller efter udholdt Examen at indskrives blandt de academiske Borgere, under den anden begyndes og fortsættes det philosophiske og philologiske Cursus, der gaaer foran Studierne til Embedsexamen, hvorimod de til disse sidste hørende Forelæsninger bør, som hidtil, alene holdes ved Universiteterne i Kiøbenhavn og Kiel. De samme Sprog og Videnskaber, hvori derefter den nuværende Jndretning gives Underviisning i de lærde Skoler i Danmark, skulle ogsaa ved Sorøe Skole læres og øves, alene med den Undtagelse, at ingen offentlig Underderviisning gives i Hebraisk, hvorimod destomere Flid bør anvendes paa de levende Sprog det tydske, franske og engelske, ligesom det latinske og græske Sprog bør dyrkes med den samme Flid som i de øvrige lærde Skoler, Af Sprog skal altsaa læres og øves: Dansk, Latin, Græsk, Tydsk, Fransk, Engelsk, af Videnskaber Religion og Moral, Geographie, Historie, Mathematik og Naturhistorie. Endvidere gives Underviisning i Gymnastik, Tegning og Musik. 4. Jngen antages i Skolen, med mindre han ved sin Jndtrædelse har fyldt det 10de Aar, og i det mindste kan læse dansk og latinsk Tryk og Skrift med Færdighed, samt skrive Modersmaalet uden betydelige orthographiske Feil, og regne de fire Species. Jngen som er over 18 Aar gammel, antages; heller ikke Nogen, som har betydelig Legemsfeil. Enhvers Plads i Skolen bestemmes, efter foregaaende Prøvelse, i Forhold til hans Kundskaber og Fremgang. Jngen kan dimitteres fra Sorøe Skole til Academiet sammesteds, med mindre han a) har nydt Underviisning der i det mindste i de to sidste Aar, b) har fyldt det 17de Aar eller mangler kun nogle faa Maaneder i denne Alder, Forlader nogen Academiets Skole uden sammesteds at have fuldendet sine Skolestudier, da meddeles ham atene et Vidnesbyrd om, hvorledes han har opført sig, og hvad Fremgang han har gjort. 6. Modenheden til at dimitteres fra Skolen afgiøres af Director efter Overlæg med Skolens øvrige vedkommende Lærere. (Forts.)